Počas Týždňa slovenských knižníc sme si pre návštevníkov Hornonitrianskej knižnice v Prievidzi pripravili množstvo tradičných i nových aktivít a podujatí. Nižšie uvedené podujatia a aktivity sú ukážkou plánovaných podujatí.

6.3. a 10.3.2023

**Bodkované príbeh**y- podujatie pre deti z materskej školy z Opatoviec nad Nitrou a z MŠ Športová. Vtipno – hravé podujatie s cieľom zoznámiť najmenších čitateľov s knihami a Hornonitrianskou knižnicou.

7.3.2023

**Knižný časostroj** – podujatie pre prvý stupeň základných škôl s cieľom oboznámiť čitateľov s vývojom  kníh a knihovníctva od prvopočiatkov až po súčasné moderné trendy.

8.3.2023

**Beseda s Michaelou Hajdukovou** – stretnutie s obľúbenou slovenskou spisovateľkou určené pre študentov SŠ a širokú verejnosť.

Počas celého týždňa máme pre návštevníkov pripravené :

* **Bezplatné ročné členstvo** pre deti do 15rokov, starší čitatelia budú mať možnosť získať členstvo zdarma losovaním
* **Burza kníh** – výpredaj kníh za symbolické ceny
* **Rastlinkový swap** – dones odrezok rastlinky, zober si výhonok
* **Darčeková poukážka** - predplatné na registráciu zdarma
* **On-line aktivity** - uverejníme 3 príspevky, ktoré zábavnou formou vysvetlia rozdiel medzi neoverenými informáciami a faktami. Chceme zdôrazniť poslanie knižníc v dnešnej dobe ( a to nielen počas trvania TSK )